На основу Закључка Комисије за давање сагласности за ново запошљавање и додатно радно ангажовање код корисника јавних средстава бр. 112-419/2015-1 од 04.02.2015. године и Одлукe директора Регулаторне агенције за електронске комуникације и поштанске услуге бр. 1-03-111-2/15 oд 06.07.2015. године, а у складу са чланом 38. Статута Регулаторне агенције за електронске комуникације и поштанске услуге („Службени гласник Републике Србије“, бр. 125/14), чл. 3-6. Правилника о раду Регулаторне агенције за електронске комуникације и поштанске услуге и Правилника о унутрашњој организацији и систематизацији радних места у Републичкој агенцији за електронске комуникације, директор Регулаторне агенције за електронске комуникације и поштанске услуге расписује

**ЈАВНИ КОНКУРС ЗА ПРИЈЕМ**

**У РАДНИ ОДНОС НА НЕОДРЕЂЕНО ВРЕМЕ**

1. **У Сектору за економске послове и анализу тржишта, Служби за рачуноводство и финансије:**

**САВЕТНИК**, један извршилац.

*Опис посла:*Обавља сложене стручне и студијско-аналитичке послове који се односе на: испитивање оптимално важећих решења код израде плана развоја, укључујући и примењене методологије финансирања и администрирања од стране међународних регулаторних тела, обрачун наканада дефинисаним Законом о електронским комуникацијама, давање инструкција службама телекомуникационих оператора и пружалаца сервиса приликом састављања годишњег извештаја који омогућава Агенцији увид у тржиште електронских комуникација, пословање оператора и пружалаца сервиса и обавља друге послове по налогу непосредног руководиоца.

1. **Услови које кандидат мора да испуњава за избор:**

**Општи услов:**

Пунолетан држављанин Републике Србије.

**Посебни услови:**

Високо образовање из стручне области економских наука на студијама другог степена (дипломске академске студије-мастер), односно на основним студијама у трајању од најмање 4 године, пожељно магистар, знање једног светског језика и најмање 1 година радног искуства у регулацији електронских комуникација.

1. **Место рада –** Београд.
2. **Трајање радног односа** – Запослени се прима у радни однос на неодређено време.
3. **Рок за подношење пријава -** пријаве се подносе у року од 8 дана од дана објављивања конкурса, на следећу адресу:

**Регулаторна агенција за електронске комуникације и поштанске услуге**

**Вишњићева бр. 8, 11102 Београд 3**

**са назнаком: “ЗА КОНКУРС“.**

1. **Докази који се прилажу уз пријаву на јавни конкурс:**

**а) уверење о држављанству,**

**б) извод из матичне књиге рођених,**

**в) диплома о стручној спреми (или уверење о степену стручне спреме),**

**г) докази о радном искуству - исправе којима се доказује дужина и врста радног искуства у струци** (оверена фотокопија радне књижице од стране послодавца односно надлежног органа и потврде, решења, уговори или други акти у оригиналу или овереној фотокопији из којих се види на којим пословима и са којом стручном спремом је стечено радно искуство),

**д)** **доказ да кандидат није под истрагом, да се против њега не води кривични поступак, односно да против њега није подигнута оптужница**,

**ђ) CV са адресом и контакт телефоном,** уз навођење података о испуњености и других услова (знање једног светског језика и друго).

Пријаве уз које нису приложени **сви тражени докази у оригиналу или овереној фотокопији**, као и непотпуне и неблаговремене пријаве неће се разматрати.

За **документа наведена под а) и д)** датуми издавања **не смеју бити старији од шест месеци** у односу надатум расписивања овог конкурса.

**VII Подаци о лицима која дају обавештења о јавном конкурсу**

Др Дејан Шупут, руководилац Службе за опште послове, број телефона: 011/2026-909; е-mail: dejan.suput@ratel.rs; Марија Лукић, саветник у Служби за опште послове, број телефона: 011/2026-907, e-mail: marija.lukic@ratel.rs.

**VIII Други подаци значајни за поступак избора**

Овај оглас објављује се на Интернет страници Агенције www.ratel.rs и дневном листу „Данас".

На разговор ће бити позвани само кандидати који уђу у ужи избор.

Интервју са одабраним кандидатима који испуњавају услове за избор обавиће се у просторијама Регулаторне агенције за електронске комуникације и поштанске услуге, Београд, Вишњићева бр. 8, о чему ће кандидати бити појединачно обавештени путем контакта који наведу у пријавама.